Document ID: 32009R0539

NARIADENIE KOMISIE (ES) č. 539/2009
z 18. júna 2009,
ktorým sa mení a dopĺňa nariadenie (ES) č. 810/2008, ktorým sa otvárajú colné kvóty pre čerstvé, chladené alebo mrazené hovädzie mäso vysokej kvality a mrazené byvolie mäso a ustanovuje ich správa, a nariadenie (ES) č. 748/2008, ktorým sa otvára a stanovuje správa dovoznej colnej kvóty pre mrazené tenké bránice hovädzieho dobytka patriace pod číselný znak KN 0206 29 91
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1095/96 z 18. júna 1996 o implementácii koncesií stanovených v zozname CXL vypracovanom bezprostredne po záveroch rokovaní podľa článku XXIV.6 GATT (1), a najmä na jeho článok 1 ods. 1,
keďže:
(1)
V článku 1 ods. 1 druhom pododseku nariadenia Komisie (ES) č. 748/2008 z 30. júla 2008, ktorým sa otvára a stanovuje správa dovoznej colnej kvóty pre mrazené tenké bránice hovädzieho dobytka patriace pod číselný znak KN 0206 29 91 (2), a článku 1 ods. 1 prvom pododseku nariadenia Komisie (ES) č. 810/2008 z 11. augusta 2008, ktorým sa otvárajú colné kvóty pre čerstvé, chladené alebo mrazené hovädzie mäso vysokej kvality a mrazené byvolie mäso a ustanovuje sa ich správa (3), sa týmto kvótam prideľujú poradové čísla.
(2)
V článku 1 ods. 3 nariadenia (ES) č. 748/2008 sa prideľuje kvóta uvedená v článku 1 ods. 1 uvedeného nariadenia na jednej strane na určité množstvá mäsa s pôvodom v Argentíne a dovezené z Argentíny a na strane druhej na určité množstvá mäsa s pôvodom v tretích krajinách a dovezené z tretích krajín.
(3)
V článku 2 nariadenia (ES) č. 810/2008 sa prideľuje kvóta uvedená v článku 1 ods. 1 prvom pododseku písm. a) uvedeného nariadenia na niekoľko čiastkových množstiev, ktoré patria do viacerých číselných znakov KN a spĺňajú presné definície. Všetky tieto čiastkové množstvá patria pod jedno poradové číslo.
(4)
S cieľom zabezpečiť riadnu správu týchto kvót by sa jednotlivým pododdielom colnej kvóty na mrazené tenké bránice hovädzieho dobytka podľa nariadenia (ES) č. 748/2008 a colných kvót na čerstvé, chladené alebo mrazené hovädzie mäso podľa nariadenia (ES) č. 810/2008 mali prideliť osobitné poradové čísla.
(5)
Nariadenia (ES) č. 748/2008 a (ES) č. 810/2008 by sa mali zodpovedajúcim spôsobom zmeniť a doplniť.
(6)
Colné kvóty podľa nariadení (ES) č. 748/2008 a (ES) č. 810/2008 sa otvárajú každý rok na obdobie od 1. júla jedného roku do 30. júna nasledujúceho roku. Toto nariadenie by sa malo uplatňovať až od začiatku ďalšieho obdobia dovoznej colnej kvóty 1. júla 2009, aby sa predišlo omylom a možným narušeniam obchodu počas obdobia dovoznej colnej kvóty.
(7)
Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
Nariadenie (ES) č. 748/2008 sa mení a dopĺňa takto:
1.
V článku 1 ods. 1 sa vypúšťa druhý pododsek.
2.
Článok 1 ods. 3 sa mení a dopĺňa takto:
a)
v písmene a) sa dopĺňa tento pododsek:
„Táto kvóta má poradové číslo 09.4460.“;
b)
v písmene b) sa dopĺňa tento pododsek:
„Táto kvóta má poradové číslo 09.4020.“
3.
Prílohy IV, V a VI sa nahrádzajú textom prílohy I k tomuto nariadeniu.
Článok 2
Nariadenie (ES) č. 810/2008 sa mení a dopĺňa takto:
1.
V článku 1 ods. 1 prvom pododseku písm. a) sa vypúšťa druhá veta.
2.
Článok 2 sa mení a dopĺňa takto:
a)
v písmene a) sa dopĺňa tento pododsek:
„Táto kvóta má poradové číslo 09.4450.“;
b)
v písmene b) sa dopĺňa tento pododsek:
„Táto kvóta má poradové číslo 09.4451.“;
c)
v písmene c) sa dopĺňa tento pododsek:
„Táto kvóta má poradové číslo 09.4452.“;
d)
v písmene d) sa dopĺňa tento pododsek:
„Táto kvóta má poradové číslo 09.4453.“;
e)
v písmene e) sa dopĺňa tento pododsek:
„Táto kvóta má poradové číslo 09.4454.“;
f)
v písmene f) sa dopĺňa tento pododsek:
„Táto kvóta má poradové číslo 09.4002.“;
g)
v písmene g) sa dopĺňa tento pododsek:
„Táto kvóta má poradové číslo 09.4455.“
3.
V článku 11 ods. 1 sa písmeno a) nahrádza takto:
„a)
v prípade dovozných colných kvót s poradovými číslami 09.4450, 09.4451, 09.4452, 09.4453, 09.4454, 09.4002 a 09.4455 najneskôr do 10. dňa každého mesiaca množstvá výrobkov vrátane nulových položiek, na ktoré boli v predošlom období dovoznej colnej kvóty vydané dovozné povolenia;“.
4.
Prílohy IV, V a VI sa nahrádzajú textom prílohy II k tomuto nariadeniu.
Článok 3
Toto nariadenie nadobúda účinnosť siedmym dňom nasledujúcim po jeho uverejnení v Úradnom vestníku Európskej únie.
Uplatňuje sa od 1. júla 2009.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 18. júna 2009

Labels: 3
17
6